ฉีดยาคุมกำเนิดแบบ3เดือน แล้วประจำเดือนไม่มาสักครั้งจู๋่ๆก็มีเลือดไหลออกทางช่องคลอดเล็กน้อยวันที่26เดือนกุมภาที่ผ่านมา ไม่ทราบว่าฉีดยาคุมกำเนิดท้องได้มั้ยค่ะ
สวัสดีค่ะ การฉีดยาคุมกำเนิดแบบ3เดือนเป็นการคุมกำเนิดที่มีประสิทธิภาพสูงมากเกิน 99% โอกาสตั้งครรภ์ขณะฉีดยาจึงมีได้น้อยมากโดยผลข้างเคียงจากการใช้ยาคุมกำเนิดชนิดนี้ที่พบได้บ่อยๆเช่น การมีเลือดออกผิดปกติทางช่องคลอด หรือทำให้ประจำเดือนมาไม่สม่ำเสมอได้ดังนั้นจากที่กล่าวมา น่าจะเป็นผลข้างเคียงจากยาคุมแบบฉีดได้มากที่สุด ให้สังเกตอาการค่ะว่าเลือดออกมาปริมาณเท่าไร หากออกมาเยอะ เป็นลิ่มเลือด อาจจะต้องไปตรวจหาสาเหตุอื่นๆนอกเหนือจากผลข้างเคียงยาเช่นการติดเชื้อหรือมีเนื้องอกในอวัยวะสืบพันธุ์ต่อไป